# name
Estudi voltamètric de l'oxidació anòdica del mercuri en presència de diversos àcids carboxílics que contenen la funció tioèter

# metadata.dc.contributor.other[].value
Universitat de Barcelona. Departament de Química Analítica

# metadata.dc.description.abstract[].value
[cat] L'objecte d'aquest treball, que s'inclou dins dels estudis sobre Química Electroanalítica que es realitzen al Departament de Química Analítica de la Universitat de Barcelona, és l'estudi dels processos d'oxidació anòdica del mercuri en presencia de diversos àcids carboxílics que contenen un àtom de sofre bivalent, en la forma de funció tioèter.

EIs àcids tioèters estudiats han estat els següents: Àcid metiltioacètic (mta), àcid 2,2'-tiobisacètic (tba), àcid 3,3'-tiobispropanoic (tbp), àcid 2,2'-[1,1-metandiïlbis(tio) bis-acètic (mda) i àcid 3,3'-[1,1-etandiïlbis(tio)bis-acètic (eda). 


Les tècniques emprades fonamentalment per a realitzar aquest treball han estat la polarogràfica clàssica (OC) en la seva variant rapida, la polarografia d'impulsos diferencial (DP), la polarografia de corrent altern de l'harmònic fonamental (AC(1)) i del segon harmònic (AC(2)), ambdues sensibles a la fase, conjuntament amb la voltametria cíclica (CV) i la voltametria de redissolució catòdica (CSV).

En els capítols I i II s'han estudiat els processos d'oxidació anòdica del mercuri en presencia del mta i del tba respectivament, mitjançant les quatre tècniques polarogràfiques citades. S'ha realitzat un estudi exhaustiu de les variables físico-químiques i de les instrumentals, que ha posat de manifest les característiques dels diversos processos electròdics. S'han completat aquests estudis amb la determinació coulombimètrica del nombre d'electrons bescanviats en cada procés electròdic.

En el capítol III s'ha realitzat un estudi, no tan exhaustiu, dels tres restants àcids (tbp, mda i eda), per tal d'arribar a un coneixement general del comportament deIs àcids tioèters dicarboxílics i de la influencia sobre aquest de la grandària
i l'estructura moleculars.

S'ha aprofitat el coneixement dels processos d'oxidació anòdica del mercuri en presencia del mta i del tba (capítols I i II) per a realitzar un estudi detallat dels diferents, paràmetres instrumentals i generals que afecten a la determinació d'aquests àcids mitjançant la voltametria de redissolució catòdica (CSV), i es proposa un nou mètode analític per a llur determinació. S'especifiquen les possibles interferències d'altres substancies d'interès biològic. Aquests estudis estan reunits en el capítol IV. En el capítol V es completa el coneixement, obtingut en els tres primers capítols, de la naturalesa físico-química dels processos d'oxidació anòdica amb l'estudi de la seva reversibilitat mitjançant la voltametria cíclica.
Finalment, en el capítol VII es proposa un nou mètode de determinació polarogràfica de constants d'estabilitat de complexos metàl·lics a partir dels desplaçaments dels potencials d'oxidació anòdica del mercuri, i es comprova la validesa d'aquest mètode amb l'estudi de diversos sistemes àcid-tioèter-ió metàl·lic coneguts. S’ha determinat, també, el valor de β(1), del qual no s'ha trobat cap referència a la literatura.

# metadata.dc.source[].value
Tesis Doctorals - Departament - Química Analítica

# metadata.dc.title[].value
Estudi voltamètric de l'oxidació anòdica del mercuri en presència de diversos àcids carboxílics que contenen la funció tioèter